# Eleccions legislatives d'Israel de 2006

Les eleccions legislatives d'Israel de 2006 se celebraren el 28 de març de 2006 a Israel per a renovar els 120 membres de la Kenésset. El partit més votat fou el Kadima del Primer Ministre d'Israel Ariel Xaron, però com era força lluny de tenir una majoria estable es va veure obligat a pactar un govern amb el Partit Laborista Israelià dirigit per Ehud Olmert.

## Anticipació d'eleccions

Les eleccions legislatives d'Israel de 2003 van formar un parlament molt fraccionat, on el Likud era el partit amb més escons, 38 de 120. Ariel Xaron va assolir el càrrec de Primer Ministre d'Israel amb una aliança de diversos partits. No obstant això, no va aconseguir una majoria sòlida i al llarg de la legislatura va patir diversos revessos parlamentaris, fins i tot sovint dirigits pels seus propis diputats. El 2004 es forma un govern d'unitat nacional amb els laboristes. Tanmateix, en arribar Amir Peretz al lideratge del laborisme, decideix retirar els ministre laboristes i demanà la convocatòria d'eleccions anticipades. Xaron, mancat de suports dins i fora del seu partit accepta la convocatòria de noves eleccions i, a més, abandonà el Likud, formant un nou partit, Kadima que aglutinarà a sectors moderats del Likud i del Partit Laborista.
El 4 de gener del 2006, Ehud Olmert assumí el càrrec de primer ministre d'Israel en funcions a causa del greu accident vascular cerebral que patí Xaron.

## Sistema electoral

L'elecció dels diputats és per un sistema de representació proporcional sense representació geogràfica amb un llindar electoral del 2%.

## Resultats

← Eleccions a la Kenésset, 2006→ :
| Candidatura | Vots | % | Escons | Escons |
| Candidatura | Vots | % | 2006 | Dif. |
| Kadima | 690.901 | 22,02% | 29 | Nou |
| Partit Laborista Israelià-Meimad | 472.366 | 15,06% | 19 | - |
| Xas | 299.054 | 9,53% | 12 | +1 |
| Likud | 281.996 | 8,98% | 12 | -26 |
| Israel Beitenu | 281.880 | 8,98% | 11 | +8 |
| Unió Nacional-Partit Nacional Religiós | 224.083 | 7,14% | 9 | -1 |
| Guil | 185.759 | 5,92% | 7 | Nou |
| Judaisme Unit de la Torà | 147.091 | 4,69% | 6 | +1 |
| Nou Moviment - Mérets | 118.302 | 3,77% | 5 | -1 |
| Llista Àrab Unida - Ta'al | 94.786 | 3,02% | 4 | +1 |
| Hadaix | 86.092 | 2,74% | 3 | +1 |
| Balad | 72.066 | 2,30% | 3 | - |
| Els Verds | 97.595 | 1,52% | 0 | - |
| Alé Yaroq | 40.353 | 1,29% | 0 | - |
| Front Nacional Jueu | 24.824 | 0,79% | 0 | - |
| Tafnit | 18.757 | 0,60% | 0 | |
| Hets | 10.113 | 0,33% | 0 | - |
| Xinnuy | 4.657 | 0,16% | 0 | -15 |
| Total (participació 63,6%) | 3.137.064 | 100% | 120 | - |

## Conseqüències

El 6 d'abril, el president Moixé Qatsav va demanar formalment a Ehud Olmert de Kadima que formés un govern que el designés oficialment com a primer ministre. Es va formar un govern de coalició format per Kadima, laboristes, Xas i Guil. Olmert es va negar a accedir a les demandes de Ximon Peres per al ministeri d'Hisenda, que es va veure obligat a acceptar el ministeri de Defensa.
A l'octubre de 2006, amb la coalició sacsejada després de la Guerra del Líban de 2006, Olmert va portar també al govern l'extrema dreta de Yisrael Beiteinu, que va abandonar la coalició el gener de 2008 en protesta per les converses de pau amb l'Autoritat Nacional Palestina.

## Notes

* ↑ Es compara el resultat amb els tres escons que aconseguiren en les anteriors eleccions dins de la llista de la Unió Nacional
* ↑ Es compara el resultat amb els sis escons que tenia el Partit Nacional Religiós més els quatre de la Unió Nacional (realment aquesta llista n'aconseguí set, però tres corresponien a Israel Beitenu que en aquestes eleccions s'ha presentat per separat).
* ↑ Es compara el resultat amb els dos escons que tenia la Llista Àrab Unida més l'escó que havia aconseguit el Ta'al en una llista conjunta amb Hadaix. Aquest cop el Ta'al canvià d'aliança.
* ↑ Es compara el resultat amb els dos escons que tenien i que van aconseguir en una llista conjunta amb el Ta'al que aconseguí tres escons en total. Aquest cop s'han presentat en solitari.

## Referències

* ↑ «Israel confirma Olmert com a substitut de Sharon fins a les eleccions del 28 de març». 324, 15-01-2006. [Consulta: 16 desembre 2024].
* ↑ «Knesset Passes Governance Law» (en anglès). israel national news, 11-03-2014. [Consulta: 10 febrer 2025].
* ↑ «Kadima i els laboristes tanquen un acord per governar Israel». Diari de Balears, 28-04-2006. [Consulta: 19 gener 2025].
* ↑ «Olmert llega a un acuerdo con el partido nacionalista Israel Beitenu para que se incorpore al Gobierno» (en castellà). Libertad Digital, 23-10-2006. [Consulta: 19 gener 2025].

## Enllaços externs

* Història de la 17a Kenésset(anglès)